Държавен вестник, бр. 99, 2010 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  99
(2) Годишният размер на целевата субсидия 
за капиталови разходи, без тази за изграждане 
и основен ремонт на общински пътища, за 
общините се разпределя по тримесечия, както 
следва:
1. първо тримесечие – 20 на сто;
2. второ тримесечие – 25 на сто;
3. трето тримесечие – 30 на сто;
4. четвърто тримесечие – 25 на сто.
(3) Общата изравнителна субсидия по чл. 10, 
ал. 1 се предоставя на общините до 31 януари 
в размер 50 на сто и до 30 юни – останалите 
50 на сто.
(4) Средствата за зимно поддържане и сне­
гопочистване по чл. 10, ал. 1 се предоставят 
на общините до 20 януари в размер 75 на сто 
и до 30 октомври – останалите 25 на сто.
Чл. 14. (1) От общинските бюджети мо­
гат да се извършват капиталови разходи над 
определените с чл. 10, ал. 1, ако източник за 
финансиране са средства от местните данъци 
и такси и други неданъчни приходи.
(2) Паричните постъпления от продажба на 
общински нефинансови активи се изразходват 
само за финансиране изграждането, основен и 
текущ ремонт на социална и техническа инфра­
структура, както и за погасяване на ползвани 
заеми за финансиране на проекти на социалната 
и техническата инфраструктура.
(3) Като източник за финансиране на ка­
питаловите разходи могат да се използват 
средства от общата субсидия за делегираните 
от държавата дейности по образованието, 
определени по този закон, когато средствата 
са предоставени по формула на училищата, 
детските градини и обслужващите звена, 
прилагащи система на делегирани бюджети и 
при условия, определени в Постановлението 
за изпълнението на държавния бюджет на 
Република България за 2011 г.
Чл. 15. (1) Министерството на финансите 
финансира плащанията, като спазва следните 
приоритети:
1. плащания по обслужване на държавния 
дълг и за вноската на Република България в 
общия бюджет на Европейския съюз;
2. трансфери за осигурителните фондове и 
за общините;
3. субсидии за бюджета на съдебната власт;
4. плащанията на министерствата, ведом­
ствата и другите бюджетни организации;
5. субсидии за нефинансови предприятия.
(2) Министерствата, ведомствата и органи­
зациите им изразходват бюджетните средства 
при съблюдаване на следните приоритети:
1. плащания по обслужване на държавния 
дълг;
2. заплати, осигурителни плащания, обез­
щетения, помощи, стипендии и медикаменти, 
включително за извънстационарно безплатно 
лекарствено снабдяване;
3. храна, отопление, осветление, както и 
издръжка на социалните, здравните и образо­
вателните заведения.
Чл. 16. При възникване на допълнителна 
потребност от извършване на разходи, свърза­
ни със спецификата на Фонд „Извеждане от 
експлоатация на ядрени съоръжения“ и Фонд 
„Радиоактивни отпадъци“ към министъра на 
икономиката, енергетиката и туризма, както 
и за финансиране на разходите за връщане за 
преработка на 240 касети с отработено ядрено 
гориво от окончателно прекратилите експло­
атацията си блокове ВВЕР-440 през 2011 г., 
без тези разходи да се възстановяват от „АЕЦ 
Козлодуй“ – ЕАД, може да се предостави 
допълнителен лимит за разход, при условие 
че не се влошава утвърденото с чл. 1, ал. 3 
бюджетно салдо.
Чл. 17. (1) Утвърждава допустими максимал­
ни размери на задълженията към доставчици 
и към дългосрочно командировани служители 
към 31 декември 2011 г. на разпоредителите с 
бюджетни кредити съгласно приложение № 8 
на обща сума 556 432,0 хил. лв. 
(2) Сумите за съответните разпоредители с 
бюджетни кредити по приложение № 8 могат да 
бъдат увеличени с акт на Министерския съвет, 
като общият размер на увеличенията не може 
да надвишава 20 на сто от сумата по ал. 1.
(3) Министерският съвет може да извършва 
компенсирани промени в сумите по прило­
жение № 8 между отделните първостепенни 
разпоредители с бюджетни кредити, когато 
очакваният размер на задълженията към 
доставчиците на даден първостепенен разпо­
редител и неговите разпоредители от по-ниска 
степен е по-малък от съответната сума по 
приложение № 8.
(4) По реда на ал. 3 не може да се намаля­
ват сумите на максималния допустим размер 
на задълженията към доставчици и към дъл­
госрочно командировани служители по при­
ложение № 8 на Народното събрание, Висшия 
съдебен съвет, Сметната палата и Комисията 
за финансов надзор и техните разпоредители 
от по-ниска степен.
(5) В обхвата на задълженията по ал. 1 – 4 
се включват всички задължения към доставчици 
и към дългосрочно командировани служите­
ли, които подлежат на плащане и отчитане 
по съответните бюджети на разпоредителите 
по ал. 1, включително и на техните разпоре­
дители от по-ниска степен, с изключение на 
задълженията по финансов лизинг и търговски 
кредит, за доставки на активи, отчетени като 
бюджетни разходи.
(6) Министърът на финансите дава указания 
относно реда и начина за изготвяне и предста­
вяне на отчетна и прогнозна информация за 
задълженията по ал. 1 – 4.